Gümüşgöl əfsanəsi

Gümüşgöl əfsanəsi — rejissor Eldar Quliyevin 1984-cü ildə çəkdiyi bədii film.

 Məzmun 
Şən avtomobil gəzintilərindən birində gənc sənətşünas Fərid (Eldəniz Rəsulov) və dostları yoldan keçən piyadaya (Ramiz Əzizbəyli) sataşmaq məqsədilə onu dövrəyə alıb maşınların işığını onun üstünə tuturlar. Piyada maşına dəyib yıxılır və hərəkətsiz qalır. Məsuliyyətdən yaxa qurtarmaq üçün hamı şəhərdən çıxmağa çalışır. Fərid də hadisədən bir gün əvvəl tədqiqat apardığı institutdan ona bildirilmiş ezamiyyət təklifini dərhal qəbul edib, uzaq dağ kəndinə, məşhur xalçatoxuyan Səidə Nəbiyevanın (Şükufə Yusifova) yanına gedir. Burada o, Səidənin qızı Leyli (Yelena Seropova) ilə tanış olur. Sadəlövh qız ona Gümüşgölün əfsanəsini danışır: "Hər kəs bu göldə özünü yoxlaya bilər. Əgər insan namusludursa, o, gölün üstü ilə asanlıqla yeriyə bilər." Fərid şəhərə qayıdandan sonra özünə yer tapa bilmir. Həyat ona cansıxıcı görünür. Leyli və Gümüşgölün hərəkətsiz suları onun gözünün qarşısından çəkilmir. Fərid yenidən dağ kəndinə - Leylinin ardınca gedir… 

Bu film xəbərdarlıq vaxtında ayaq saxlayıb ətrafa diqqət yetirməyin, həyat haqqında dərindən düşünməyin vacibliyi barədədir.
 Film haqqında 
 Film aktrisa Mətanət Atakişiyevanın kinoda ilk işidir.

 Filmin heyəti 

 Film üzərində işləyənlər 
 Ssenari müəllifi : Eldar Quliyev, İsi Məlikzadə
 Quruluşçu rejissor : Eldar Quliyev
 Quruluşçu operator : Rafiq Qəmbərov
 Quruluşçu rəssam : Mayis Ağabəyov
 Bəstəkar : Müslüm Maqomayev
 Səs operatoru : Marat İsgəndərov
 Rejissor : Akif Rüstəmov
 Montaj edən : Tahirə Babayeva
 Operator : V. Romanov
 Geyim rəssamı : Afət Məmmədova
 Dekor rəssamı : Asif Məmmədov
 Qrim rəssamı : V. Arapov
 Rejissor-stajçı : Nicat Feyzullayev
 Rejissor assistenti : Süleyman Əhmədov, A. Əliyev, Fərid Hümbətov
 Operator assistenti : N. Zəkiyev, Abbas Rzayev (operator)
 Rəssam assistenti : Adil Azay
 Redaktor : Toğrul Cuvarlı
 Məsləhətçi : R. Abbasov (milis podpolkovniki)
 Çalır : SSRİ Dövlət Kinematoqrafiya Komitəsinin Orkestri
 Dirijor : Konstantin Krimets
 Filmin direktoru : Tələt Rəhmanov
 İfasından istifadə edilən müğənni : Maykl Cekson (Thriller və Wanna Be Startin' Somethin') (titrlərdə yoxdur)

 Rollarda 
 Eldəniz Rəsulov-Fərid
 Yelena Seropova-Leyli
 Mətanət Atakişiyeva-Nərgiz
 Şükufə Yusupova-Səidə
 Kamil Zöhrabov-Dəmir
 Etibar Rəhimov-Rza
 Həsənağa Turabov-Ağazəki
 Fikrət Quliyev-Səfər
 Ağahüseyn Kərimov-muzeyin müdiri Abbas Mamedoviç
 Zöhrə Şirinova-katibə
 Fikrət Məmmədov-Arif
 Sofa Bəsirzadə-Sofa xanım
 Ramiz Əzizbəyli-Tofiq
 Naibə Şirinova-Saranın bacısı
 Süleyman Əhmədov-pivə içən
 R. Qorelman
 Şəmsi Şəmsizadə
 K. Qurbanov
 Firəngiz Şərifova-Fatma
 Firəngiz Rəhimbəyli-müğənni

 Filmi səsləndirənlər 
 Əli Zeynalov-Abbas (Ağahüseyn Kərimov) (titrlərdə yoxdur)
 Nəcibə Hüseynova-katibə (Zöhrə Şirinova) (titrlərdə yoxdur)
 Pərviz Bağırov-Rza (Etibar Rəhimov) (titrlərdə yoxdur)
 Ötkəm İsgəndərov-Dəmir (Kamil Zöhrabov) (titrlərdə yoxdur)

 Şəkil 
 115px

 Maraqlı faktlar 
Filmin son epizodlarından birində, dostların diskoteka məclisində Maykl Ceksonun "Wanna be starting something" adlı mahnısı istifadə olunmuşdur.

 Mənbə 
 Azərbaycan Respublikası Mədəniyyət Nazirliyi. C. Cabbarlı adına "Azərbaycanfilm" kinostudiyası. Aydın Kazımzadə. Bizim "Azərbaycanfilm". 1923–2003-cü illər. Bakı: Mütərcim, 2004.- səh. 278–298.
 Azərbaycan Milli Ensiklopediyası: Azərbaycan. Ramiz Məmmədov. Kino. Azərbaycan Milli Ensiklopediyası Elmi Mərkəzi, 2007.- səh. 816.

 Həmçinin bax 
Azərbaycan filmlərinin siyahısı

 Xarici keçid 
Filmi izlə

Kateqoriya:1984-cü ilin filmləri
Kateqoriya:Dram filmləri
Kateqoriya:Komediya filmləri
Kateqoriya:Eldar Quliyevin filmləri
Kateqoriya:Azərbaycan filmləri
Kateqoriya:Məhəbbət filmləri
Kateqoriya:"Azərbaycanfilm" filmləri